ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660029289
ขอให้จัดสรรเจ้าหน้าที่เข้าไปจัดเก็บถังดับเพลิง จำนวน 1 ถัง เป็นถังสีแดง บริเวณ ซอยจอมทองที่ 1 ถนนจอมทอง แขวงจอมทอง เขตจอมทอง กรุงเทพมหานคร จุดสังเกต หากเข้ามาจากปากซอยฯ ตรงเข้าไปประมาณ 30 เมตร จะพบถังดับเพลิงดังกล่าว เป็นถังสีแดง อยู่ด้านขวามือ อยู่ติดกับเสาไฟฟ้า อยู่บริเวณบริษัทแก้วกรุงไทย (ตามผู้ร้องแจ้ง) เป็นบริษัทรับซื้อของเก่า อยู่ติดกับรั้วของสถานีบริการน้ำมัน ปตท. สาขาจอมทอง และอยู่ห่างจากรั้วที่กล่าวข้างต้นประมาณ 5 เมตร เนื่องจากผู้ร้องแจ้งว่า พบเห็นถังดับเพลิง จำนวน 1 ถัง ในบริเวณพื้นที่ดังกล่าว เป็นถังสีแดง เป็นถังดับเพลิงเมื่อปี 2554 (ไม่ทราบหน่วยงานที่เป็นเจ้าของถังดับเพลิงแน่ชัด) ซึ่งพบเห็นมานานเป็น 10 ปีแล้ว ผู้ร้องเกรงว่า ถังดับเพลิงจะเสื่อมคุณภาพ ซึ่งพอมีข่าวเกี่ยวกับถังดับเพลิงเกิดการระเบิด ผู้ร้องเกรงว่าจะเป็นอันตรายกับประชาชนที่อยู่ในพื้นที่ ซึ่งในพื้นที่ดังกล่าวไม่มีประธานชุมชน ผู้ร้องจึงไม่ทราบว่า จะติดต่อแจ้งเรื่องเข้าไปยังเจ้าหน้าที่คนใด โดยถังดับเพลิงเป็นทรัพย์สินของหน่วยงานราชการ จึงไม่ทราบว่าจะนำถังดับเพลิงไปไว้ในพื้นที่ใด เบื้องต้นเมื่อวันที่ 23 มิถุนายน 2566 ผู้ร้องเคยแจ้งเรื่องเข้าไปยังศูนย์รับแจ้งทุกข์ กรุงเทพมหานคร หมายเลขสายด่วน 1555 จำนวน 2 ครั้งแล้ว แต่พอโทรติดต่อเข้าไปที่ศูนย์ฯ ครั้งล่าสุด ทางเจ้าหน้าที่ให้ผู้ร้องแจ้งเรื่องใหม่ ซึ่งจนถึงปัจจุบัน (วันที่ 20 กรกฎาคม 2566) ยังพบเห็นถังดับเพลิงอยู่เช่นเดิม จึงประสงค์ให้หน่วยงานที่เกี่ยวข้องดำเนินการจัดสรรเจ้าหน้าที่เข้าไปจัดเก็บถังดับเพลิงโดยเร็ว (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata